**Bestyrelsesmøde på Valdemars Slot, tirsdag den 21.4.2015 kl 18.00**

Tilmeldte: Lars Hansen, Claus Olesen, Karen Barfod, Franz Holmberg, Dorte Vind, Laura Lundager, Fie Schmidt, Helen Holm

Afbud fra: Peter Bentsen, Jacob Bahn, Malene Bendix, Jan Wilkens

**Dagsorden –**

**Velkommen til Valdemars Slot v Claus, tak for dejlig mad**

**Siden sidst:**

**Big Bang – vi missede desværre muligheden.**

Vi fik alle sammen henvendelser, og vi meldte fra. Da Jacob meldte sig på banen, blev det ikke kommunikeret ordentligt.

Beslutning om hvad vi gør med de henvendelser der kommer om konferencedeltagelse: Vi skal forsøge at være med de steder der tilbydes. Det skal være forpligtende at være tovholder. UdeskoleNet dækker rejseudgifter og andet efter ansøgning til formand og kasserer, hvis man repræsenterer UdeskoleNet.`Rasmus Østerbye meddelte til generalforsamlingen, at han gerne vil stå ved eventuelle konferencer.

UdeskoleNet dækker udgifter til rollup og pjecer efter ansøgning.

**Viden i Virkeligheden:**

15. Junifonden – og Viden i Virkeligheden?.

Vi har fået pengene. Hvad skal vi gøre? Foreninger betaler ikke skat.

Dorte: Marianne Jelved har hørt om skoletjenestenetværk – og her fortalte Dorte om arbejdet med lærerne og hæftet. Ministeren har fået tre eksemplarer. UdeskoleNet vil gerne betale for eventuelle ændringer i hæftet, med et beløb op til max 10.000 kr for det.

Beslutning: Dorte og Karen går videre med at tale med Malene om hvordan man griber et genoptryk op, så vi har en plan færdig inden sommerferien. Tjek lige egenfinanciering på 3x15.000 kr fra VIA, UdeskoleNet og skoven-i-skolen.

**Mailadresse:** udeskolenet@udeskole.dk er gået ned. Der arbejdes på det. Karen B følger op på det.

**T-shirts** – erfaringer og hvordan går det? De har ikke været på hverken Big bang eller til Naturvejledernes årskonference. Vi ved ikke hvor mange der er solgt. Lars har fået 2500 kr for t-shirts fra Rasmus Østerbye. Fie kan eventuelt overtage posten med t-shirts – Fie spørger ham selv.

**Konferencebidrag** – vi har stillet 5.000 kr i underskudsgaranti for en konference den 17. januar og har betalt dem.

**Mødet i Morgen, gennemgang af program i detaljer ved Claus og Karen B**

Laura og Fie mødes 8.30 og laver kaffe. Langbordene til at sidde ved, ta-selv bord på bestyrelsesbordet.

Lars hænger P-skilte op.

Karen står på p-pladsen og gelejder folk.

Labels og tuscher til navneskilte og sted man kommer fra.

Claus og Karen siger velkommen, begrunder emnet (nu er udeskole ikke nyt længere, og nu vover vi pelsen og arbejder med det levende ord, og trækker stedets betydning for fortællingen frem, høre fortælling og øve den – så når vi går herfra og har lyst til at fortælle og arbejde med det selv. Opdelingen i dagen er først en fortælling – så et oplæg hvor I bliver klædt på til at formidle via fortællinger, og så øver vi selv ) og starter sangen.

Efter sangen så byder Claus velkommen til baronen og giver ham ordet.

Og efter baronen siger Karen tak.

Velkommen til Hanne Kirk Karen B

Tak til Hanne siger Claus.

Herefter siger Claus at der er sandwich, man kan gå i parken. Vi kan servere dem ude hvis det er rigtigt godt vejr. Kildevand som drikkevarer. Vi mødes igen 12.45 foran hovedtrappen. Laura sørger for at der bliver taget et billede.

12.45 introducerer Dorte fortællekarussellen ude på trappen og fortæller hvordan fortælling kan bruges i udeskolepraksis.

Chokolade, frugt og kaffe og the pakkes i poser. Plastkopper med. Kaffemælk med.

Franz, Fie og Karen tager kaffen med ud og holder tiden. Fortælleren må max fortælle i en halv time. Fortællingen må ikke vare mere end et kvarter.

Tremandsgrupperne mødes kl 14.00 foran trappen. Så går man rundt og hører hinandens fortælling – her skal man selv holde tiden, og slutte i musikstuen.

Generalforsamlingen starter 15.30

Karen B styrer slagets gang. Rasmus er dirigent. Laura er referent. Dorte er fotoreferent.

Helen og Lars siger lidt om næste møde, 4.-5. oktober - hvad det handler om.

**Næste møde, 4.-5. oktober på Næsbycenteret**

UdeskoleNetmøde på Næsbycenteret 4.-5. Oktober 2015, bestyrelsens task force til mødet er Lars. Lars kan spørge andre, men styrer slagets gang.

Karen B og Laura kommer ikke.

Lars og Karen har været i kontakt med Helen Holm og lejet Næsbycenteret til næste møde, der kommer til at ligge søndag-mandag.

Vi diskuterede emnet, og blev enige om at det kunne være fint at arbejde med læringsmålsstyret undervisning og udeskole. Med udgangspunkt i de over 100 emnekasser centeret har (det er et spejdercenter), og et oplæg af Udeskolekonsulent Rasmus Frederiksen, kunne vi bygge et godt møde op.

De der kommer søndag har det rigtigt hyggeligt (med feks ”ordet er frit”, eller et oplæg fra én af os, eller se stjerne eller andet), men mandagens program skal kunne bære alene.

***Foreløbigt: Søndagens program:***

Start kl 17.00 – kom og hjælp med at lave aftensmad.

Kl 19.30 – ”Ordet er frit”, fortæl hvad du laver med udeskole og diskuter problemer.

Mulighed for køb af øl og vand

Overnatning på spejdercenteret. Husk sengelinned. 100 kr for mad, aktiviteter og overnatning søndag.

***Mandagens program:***

**Tema: Hvad skal vi lære – og hvad skal vi så lave? Læringsmålsstyret udeskole.**

**Kl 9.00** Velkomst og sang ved Helen

**9. 15 – 10.00** Rasmus Frederiksen (UVM udeskolekonsulent) kommer og taler om udeskole og læringsmålsstyret undervisning / forenklede fælles mål.

1. **runde Workshops 10.15 – 11.45**

Eksempler på læringsmålsstyret undervisningsforløb, eksempler fra netværkets eller lokale lærere, som deltagerne gennemarbejder og laver. Feks fasanforløbet fra Skolen i virkeligheden.

**11.45 – 12.00** Diskussion af de afprøvede aktiviteter, aktivitet vs læringsmålsstyret undervisning

**12.00 – 12.45** Frokost

**12.45- 13.05**

Affald +, oplæg fra lokalt genbrugs – undervisningscenter.

1. runde workshops **13.05 – 14.30, Dogme udeskole.**

Ud fra læringsmålene – lav et forløb.

Brug nogle mål, et fag og en organisationsform og lav et forslag til et udeskoleforløb.

Kunne være inddelt i fag – og klassetrin:

Dansk

Historie

Matematik

Håndværk og design

Andre fag

Brug eventuel udvalgte af Næsbycenterets emnekasser – det er spejdercenterets kasser, der er måske 100 eller 200 kasser. At lave meget med lidt.

**14.30 – 15.20**

Runde hvor vi ser hinandens forslag til forløb.

**15. 30** tak for i dag.

**Opgaver:**

Dorte laver indbydelse.
Helen sender billeder + logo til indbydelsen til Dorte.

Tilmelding via det nye system (Franz)

Kontakt Rasmus Frederiksen – Lars

Affald+, kontakt (Helen)

Oplægsholdere (3) til første runde workshops

Tovholdere (6) til anden runde workshops (dette kunne være bestyrelsen)

Forplejning søndag aften

Salg af øl og vand søndag aften

Forplejning mandag

Salg af t-shirts

**Reduktion i bestyrelsens omfang**

Det er et problem i forhold til at lave aftaler og holde møder at vi er så mange. Vi skal finde en form, hvor vi udnytter vores potentialer og arbejdskraft bedst muligt.

Lars foreslår, at hvert møde drives af en arbejdsgruppe på 3- 4 stykker, der så er ansvarlige for det.

Vi diskuterede også, om personer, der har travlt i en periode kan træde helt ud af bestyrelsen. Peter B er villig til at træde ud.

Vi kunne undgå de lange korrespondancer ved at rette henvendelser direkte til dem det handler om. Vi kunne også gøre det således, at man kunne have en hvileposition i forhold til bestyrelsen i perioder med meget andet arbejde.

Er det en bagdel at vi er så mange – vi repræsenterer jo forskelligheder, og giver bestyrelsen en god klangbund.

Formanden laver dagsorden. Og skal være bedre til at uddelegere at arrangere møder.

Hvis man er i bestyrelsen og har en periode hvor man er på barsel eller ude at rejse, skal man melde sig ud (til formanden) – og selv melde sig til.

**Aftale:**

Vi beholder bestyrelsen som den er, fordi det giver god mening at vi er så mange som vi er og repræsenterer forskellige baggrunde og holdninger. Alle kan være medlemmer, men vi lægger op til at de der er bestyrelsesmedlemmer lægger et stykke arbejde.

Formanden laver dagsorden, men uddelegerer mødeorganisationen.

Hver opgave fordeles til en 2-3 stykker – feks de enkelte møder, en handleplan, et revision af viden-i-virkeligheden eller andet.

**Præsentation af nyt medlemssystem**

Franz har undersøgt et nyt system til tilmelding og registrering af medlemmer. Det går ud på at det bliver lettere det hele med medlemskab, remindere, tilmelding til møder mv. Lars og Karen B har sagt god for økonomien.

Franz og Lars arbejder videre.

**Regnskab ved Lars**

Lars viser en simpel udgave af regnskabet. Dette eneste der står er hvad der er brugt af penge. Vi har brugt penge til t-shirts og netværksmøder. Vi har 15.000 kr mindre end sidste år – og det vil sige vi har brugt nogle penge (godt, det er ikke meningen vi skal have formue).

Alt uden undtagelse kører over Merkurs netbank, så det kan logges på den måde.

**Næste næste møde- forårsårsmødet 2016 (Jylland eller øerne)**

* Sted? Vi spørger til Valdemars mødet når efterårsmødet hos Helen præsenteres.
* Tema? Madkundskab, Camilla Otte.
* Oplægsholdere?

**Eventuelt:**

Las opfordrer til at vi mødes lidt oftere fysisk.

Næste møde lige før eller lige efter sommerferien, 2. juni på Skibelund naturskole, Kolding.

Diskussion af hvorvidt møderne skal ligge i arbejdstiden eller i fritiden. Vi mødes fortrinsvist inden for almindelig arbejdstid.

/ref Karen B

.